stanford-oval/wikipedia huggingface dataset:
Floresinminivetti

| Floresinminivetti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Minivetit Pericrocotus
Laji::  lansbergei
Kaksiosainen nimi
 Pericrocotus lansbergei  Büttikofer, 1886 
Katso myös
   Floresinminivetti Wikispeciesissä   Floresinminivetti Commonsissa 
Infobox OKNimi-testi OKIUCN-testi OK: 
Floresinminivetti (Pericrocotus lansbergei) on käpinkäisten heimoon kuuluva varpuslintu.
Levinneisyys

Floresinminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi.
Ferrari 248 F1

| Ferrari 248 F1 |
| --- | --- |

Talli:   Ferrari
Suunnittelija(t):   Ross Brawn
Kuljettajat:   Michael Schumacher   Felipe Massa
Teknisiä tietoja
Renkaat:  B Bridgestone
Polttoaine:  Shell
Jarrut:  Brembo
Runko:  Hiilikuitumonokokki
Moottori:  Vapaasti hengittävä Ferrari 056 V8
Voimansiirto:  Ferrari 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Bahrainin GP 2006
Kilpailuja:  18
Voittoja:  9
Paalupaikkoja:  7
Nopeimpia kierroksia:  9
Palkintosijoja:  19
MM-pisteitä:  201
Ferrari 248 F1 oli Rory Byrnen ja Aldo Costan suunnittelema auto, jolla Ferrari-talli kilpaili kaudella 2006. Autoa ajoivat saksalainen seitsenkertainen maailmanmestari Michael Schumacher ja brasilialainen kokematon Felipe Massa.
Autossa oli Bridgestonen renkaat ja Brembon jarrut.
Schumacher lähti hakemaan kahdeksatta mestaruutta erittäin kilpailukykyisellä autolla. Kausi alkoi varsin hyvin Schumacherin ajettua toiseksi paalupaikalta kauden avauskilpailussa Bahrainin GP:ssä. Seuraavassa osakilpailussa Malesian GP:ssä molemmat kuljettajat olivat pisteillä. Australian GP:stä saldoksi jäi kaksi keskeytystä. San Marinon GP:stä Saksaan palasi tyytyväinen kuljettaja, kun Schumacher ajoi kilpailun voittoon.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Ferrari | Ferrari 056 V8 | B |  | BAH | MYS | AUS | SMR | EUR | ESP | MON | GBR | CDN | USA | FRA | GER | HUN | TUR | ITA | CHN | JPN | BRA | 201 | 2. |
| 2006 | Ferrari | Ferrari 056 V8 | B |   Michael Schumacher | 2 | 6 | Kesk. | 1 | 1 | 2 | 5 | 2 | 2 | 1 | 1 | 1 | 8 | 3 | 1 | 1 | Kesk. | 4 | 201 | 2. |
| 2006 | Ferrari | Ferrari 056 V8 | B |   Felipe Massa | 9 | 5 | Kesk. | 4 | 3 | 4 | 9 | 5 | 5 | 2 | 3 | 2 | 7 | 1 | 9 | Kesk. | 2 | 1 | 201 | 2. |
Autot, jotka kilpailivat Formula 1 -kaudella 2006
Renault R26
McLaren MP4-21
Ferrari 248 F1
Toyota TF106/TF106B
Williams FW28
Honda RA106
Red Bull RB2
BMW Sauber F1.06
Midland M16
Scuderia Toro Rosso STR1
Super Aguri SA05
SA06
Euran kunnankirjasto

| Euran kunnankirjasto |
| --- | --- |
Sijainti:  pääkirjasto: Satakunnankatu 33, 27510 Eura;  lisäksi 4 sivutoimipistettä
Koordinaatit:  pääkirjasto: 61.12660°N, 22.14584°E
Tyyppi:  kunnankirjasto
Perustettu:  1863
Kokoelman koko:   115 075 (2020)
Lainauksia vuodessa:   164 581 (2020)
Asiakkaita:  lainaajia  3 386 (2020)
Budjetti:   547 332 euroa (2020)
Työntekijöitä:   6,2 (2020)
Euran kunnankirjasto; Euran pääkirjasto, Hinnerjoen kirjasto, Honkilahden kirjasto, Kiukaisten kirjasto, Panelian kirjasto
Euran kunnankirjasto on vuonna 1863 perustettu yleinen kirjasto Satakunnassa sijaitsevassa Euran kunnassa. Kunnankirjasto koostuu Euran pääkirjastosta ja neljästä sivukirjastosta. Euran kunnankirjasto on osa Satakunnan kaikkien yleisten kirjastojen yhteistä, vuonna 2009 perustettua Satakirjastot-kirjastokimppaa, joka tuo satakuntalaisten käyttöön koko maakunnan yleisten kirjastojen aineistokokoelman.
Historiaa

Ensimmäinen kirjasto Euran seudulla perustettiin ilmeisesti vuoden 1852 vaiheilla. Vanhimmat arkistossa olevat kirjastoa koskevat asiakirjat ovat vuodelta 1863. Nämä asiakirjat olivat Euran kirkon vintiltä löytyneitä kuulutuksia. Sen sijaan näistä asiakirjoista ei käy ilmi, mikä yhteisö on ylläpitänyt kirjastoa. Jotkut tiedot viittaavat seurakuntaan. G. W. Homén oli kirkkoherra, ja tarkastukset pidettiin kirkon tiloissa. Tiedossa on myös, että Johan Sunell oli koulumestari ja lukkari ja aloitti vuonna 1863 työn kirjastonhoitajana.
Kirjaston alkuaikoina kirjojen määrä kirjastossa oli 70:n paikkeilla. Kun kirjastoa on järjestetty vuonna 1895, kirjoja oli 452. Kirjastossa oli 1880-luvulla toiminut myös lukusali.
Kirjaston ensimmäiset säännöt ovat vuodelta 1882. Kirkonkylän ja Naarjoen kirjastot on julistettu kunnan omiksi vuonna 1912. Tuolloin kirjastokomitea oli jo ehdottanut järjestelmää, jossa oli kantakirjasto, kylien piirikirjastot ja lastenkirjastot. Kantakirjaston pöytäkirjat alkavat vuodesta 1914. Samalta vuodelta on myös kirjastojen yleiset säännöt.
Kansakoulujen oppilaskirjastot on siirretty kunnan kirjaston hoitoon vuonna 1964. Piirikirjastojen johtokunnat on lakkautettu 1962, jolloin kirjastotoimi siirtyi kokonaan kirjastolautakunnalle.
Euran entiset kirjastot

Naarjoen kirjaston vanhimmat asiakirjat ovat vuodelta 1890. Naarjoen sivukirjaston toimikausi oli 1890–1896.
Kauttuan kirjasto toimi Kauttualla vuodesta 1951 vuoteen 1987. Kirjasto kamppaili tilaongelmien kanssa, ja muun muassa vuonna 1989 kirjasto jouduttiin pitämään suljettuna. Toimipaikka oli vuokrattuna. Kauttuan kansakoulun oppilaskirjasto siirrettiin Kauttuan kirjastoon 1966. Uuden Euran pääkirjaston valmistuttua Kauttuan kirjasto lakkautettiin ja kirjat siirrettiin pääkirjastoon.
Vallin sivukirjasto toimi vuodesta 1954 vuoteen 1969.
Kahalan sivukirjasto toimi vuodesta 1962 vuoteen 1969.
Euran nykyinen kirjasto > Pääkirjasto

Pääkirjasto on ajan saatossa toiminut useissa paikoissa. Ennen kunnan omistukseen tuloa kirjasto toimi kirjaston hoitajan kotona tai kansakoululla. Myöhäisempiä toimipaikkoja ovat olleet muun muassa paloasema, Kirkonkylän vanha koulu ja kunnantalon siipeen rakennettu kirjasto.
Nykyinen pääkirjasto sijaitsee Satakunnankadun varrella ja itse kirjastotalo valmistui lokakuussa 1989. Rakennuksessa on kirjasto-, näyttely- ja kokoustiloja yhteensä 1020 neliömetriä. Kirjastotalossa on myös esillä eri taiteilijoiden taidetta.
Euran nykyinen kirjasto > Kokoelmat

Kirjaston kokoelma käsittää noin 70 000 kirjaa, noin 6 000 musiikkiäänitettä, noin 900 nuottia ja yli 2 800 DVD-levyä. Noin sataa sanoma- ja aikakauslehteä voi lukea kirjaston lehtilukusalissa.
Kirjaston aineisto on järjestetty aiheittain ryhmiin ja luokkiin yleisten kirjastojen luokitusjärjestelmän mukaan. Kirjaston aineisto jakautuu kymmeneen pääluokkaan ja luokat on tarpeen mukaan vielä jaettu alaluokkiin. Toisaalta kaikki luokat eivät ole käytössä.
Kaunokirjallisuusaineistosta, luokka 84.2, on tehty alaryhmiä, jotka ovat dekkarikirjallisuus, fantasiakirjallisuus, eräromaanit, sotaromaanit, huumorikirjallisuus, novellit, isotekstiset kirjat sekä selkokirjat. Näistä dekkarikirjallisuus, fantasiakirjallisuus, novellit ja erä- ja sotaromaanit on sijoitettu niin sanottuun kamariin, kirjaston eteläsiipeen. Kamariin on sijoitettu myös runot ja näytelmät sekä kotiseutukokoelma.
Lasten ja nuorten osastolla on kuva-, satu- ja runokirjoja, romaaneja, tietokirjoja, sarjakuvia, VHS-kasetteja sekä CD- ja DVD-levyjä.
Kirjallisten teosten ja audiovisuaalisen aineiston lisäksi kirjaston asiakkaiden käytössä on myös tietokoneita Internetin ja tietokantojen selailuun sekä kopiokone ja tutkijanhuone.
Euran nykyinen kirjasto > Eskola-kokoelma

Pääkirjastossa on esillä erikoiskokoelma. Geologi Pentti Eskolan (1883–1964) kirjakokoelma saatiin Euran kirjastoon lahjoituksena.
Pentti Eskola syntyi Honkilahdella ja teki elämäntyönsä Helsingin yliopistossa. Siellä hän toimi geologian ja mineralogian professorina vuosina 1924–1953. Joka viides vuosi jaetaan myös Suomen Geologisen Seuran vuonna 1963 perustama Eskola-mitali. Eskolan kirjalliseen tuotantoon kuuluu sekä yleistajuisia että tieteellisiä kirjoituksia. Tehtyään väitöskirjansa Eskola nousi maailman geologien eturiviin ja vaikutti suuresti geologian sanastoon.
Euran nykyinen kirjasto > Lähikirjastot

Hinnerjoen kirjasto
Hinnerjoen kirjasto sijaitsee Hinnerjoen koulun välittömässä läheisyydessä. Kirjaston kokoelma sisältää noin 7 000 nidettä, joista lasten ja nuorten kirjoja on noin 3 000. Asiakkaiden käytössä on myös noin 20 sanoma- ja aikakauslehteä.
Laajempi aineiston saatavuus on varmistettu viikoittaisilla kuljetuksilla pääkirjaston ja Hinnerjoen kirjaston välillä. Lisäksi vaihtuvat siirtokokoelmat monipuolistavat aineistoa. Ne järjestetään pääkirjastosta käsin.
28.11.2016 alkaen Hinnerjoen kirjasto on auki omatoimisesti. Sisään pääsee kirjastokortilla ja pin-koodilla. Henkilökunta on paikalla kerran viikossa.
Honkilahden kirjasto
Honkilahden kirjaston kokoelma sisältää noin 5 400 nidettä. Viikoittaisia kuljetuksia on myös Honkilahden ja pääkirjaston välillä. Vaihtuvia siirtokokoelmia on myös Honkilahdella.
4.1.2016 alkaen Honkilahden kirjasto on auki omatoimisesti. Sisään pääsee kirjastokortilla ja pin-koodilla. Henkilökunta on paikalla kerran viikossa.
Kiukaisten kirjasto
Kiukaisten kirjasto sijaitsee aivan Kiukaisten keskustassa Eurakoskentien varrella.
Kirjaston kokoelmassa on noin 19 000 nidettä. Aikuisille sekä lapsille ja nuorille on tarjolla kauno- ja tietokirjallisuutta, sanoma- ja aikakauslehtiä sekä CD- ja DVD-levyjä. Kuljetukset pääkirjaston ja Kiukaisten kirjaston välillä parantavat aineiston saatavuutta.
Panelian kirjasto
Panelian kirjasto sijaitsee Panelian keskustassa Mäkiläntiellä.
Kirjaston kokoelmassa on noin 19 000 nidettä. Aikuisille, lapsille ja nuorille on tarjolla kauno- ja tietokirjallisuutta sekä CD- ja DVD-levyjä. Sanoma- ja aikakauslehtiä tilataan vuosittain noin 30.
Aineiston saatavuutta varmistavat kuljetukset pääkirjaston ja Panelian kirjaston välillä.
Panelian kirjasto muuttui omatoimikirjastoksi 10.6.2017.
Satakirjastot

Euran kirjasto kuuluu Satakirjastot-kirjastoverkkoon. Tämä kirjastokimppa on Suomen ensimmäinen koko maakunnan kattava kirjastojärjestelmä. Satakirjastoilla on yhteinen kirjastokortti, verkkokirjasto ja esimerkiksi yhteinen varausjono. Kirjoja siirrellään kirjastoverkon toimipisteistä toiseen varausten mukaan.
Galapagosinnaamiosuula

| Galapagosinnaamiosuula |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Suulat Sulidae
Suku::  Ruskosuulat Sula
Laji::  granti
Kaksiosainen nimi
 Sula granti  Rothschild, 1902 
Katso myös
   Galapagosinnaamiosuula Wikispeciesissä   Galapagosinnaamiosuula Commonsissa 
Infobox OKNimi-testi OKIUCN-testi OK: 
Galapagosinnaamiosuula (Sula granti) on itäisellä Tyynellämerellä elävä suulalaji. Se luokitellaan joskus myös naamiosuulan alalajiksi. Sen pääasialliset asuinpaikat ovat Galápagossaaret ja Clippertoninsaari. Pohjoisin pesimäsaari lienee Baja Californiassa sijaitsevat Revilla Gigedon saaret. Walter Rothschild kuvaili lajin holotyypin vuonna 1902.
Elektro (sarjakuvahahmo)

| Elektro |
| --- | --- |
 Elektro taistelemassa arkkivihollistaan Hämähäkkimiestä vastaan.
Luoja(t):  Stan Lee ja Steve Ditko
Kustantamo:  Marvel
Ensiesiintyminen:  Amazing Spider-Man #9 (1964)
Henkilötiedot
Oikea nimi:  Maxwell Dillon
Status:  Toimeton
Pituus:  180 cm
Paino:  75 kg
Edelliset ryhmäsidokset:  Kuuden Kopla, Taisteleva nelikko
Voimat:  Sähkövoiman käyttö
Suhteet
Sukulaiset:  Norma Lynn Dillon (entinen vaimo) Jonathan Dillon (isä) Anita Dillon (äiti)
Elektro (engl. Electro), oikealta nimeltään Maxwell ”Max” Dillon, on Marvel Comics -kustantamon sarjakuvissa esiintyvä fiktiivinen rikollinen ja Hämähäkkimiehen vihollinen. Hahmon ensiesiintyminen oli Amazing Spider-Man -lehden 9. numerossa vuonna 1964 ja hänet loivat Stan Lee ja Steve Ditko.
Vuonna 2009 IGN-sivusto sijoitti Elektron sijalle 87 laatimassaan sadan kaikkien aikojen suurimman sarjakuvarikollisen listalla.
Elektro muissa medioissa > Hämähäkkimies (1994)

Elektro esiintyi Hämähäkkimies-animaatiosarjan viidennen kauden viisiosaisessa Kuusi unohdettu soturia -tarinassa. Siinä hänen nimensä olikin Rheinholt Kragov, eikä Maxwell Dillon. Itse Elektrona hän on sarjan ainoa vastustaja joka ei esiintynyt kuin kerran (ilman takaumia).
Jaksojen edetessä käy ilmi, että tämä versio Elektrosta onkin Kameleontin veli ja Punakallon poika. Elektro on myös vahvempi kuin sarjakuvissa (tai sitten hän käyttää tässä voimiaan paremmin), sillä Elektroa pidetään koko sarjan voimakkaimpana vihollisena Dr. Doomia lukuun ottamatta. Hänen äänenään toimi Phil Proctor.
Elektro muissa medioissa > Hämähäkkimies (2003)

Spiderman The New Animated Series -sarjassa Elektron ihmispersoona Max Dillon esiintyy ensi kerran jaksossa Head Over Heels, hän muuttuu Elektroksi jaksossa The Party ja tekee paluun When Sparks Fly. Tässä sarjassa Max on koulukiusattu teini, joka yrittää päästä koulun viileimpään jengiin mukaan, sillä seurauksella, että häntä vain ammutaan värikuula-aseilla.

Täysin hermonsa menettänyt Max kiipeää katolle heittäen mainoskylttiä kivellä saaden siitä, ja kyseiseen kylttiin iskeneestä salamasta, valtavan sähköiskun muuttuen eräänlaiseksi eläväksi sähköksi. Uusien voimiensa avulla Max tappaa pahimman kiusaajansa ja on tekemässä saman muille, kun Hämähäkkimies saapuu paikalle. Pitkän taistelun jälkeen Hämähäkkimiehen onnistuu voittaa hänet maadoitusjohdolla.

Max ei kuitenkaan kuollut vaan palaa ja yrittää muuttaa Sallyn, tytön johon on ihastunut, kaltaisekseen olennoksi, mutta Hämähäkkimies pysäyttää hänet vangitsemalla hänet OsCorpin elektroniseen generaattorilaatikkoon ja heittämällä sen jokeen luultavasti tappaen Maxin.
Hahmon äänenä toimi Ethan Embry.
Elektro muissa medioissa > Hämmästyttävä Hämähäkkimies

Elektro esiintyi ensi kerran Hämmästyttävä Hämähäkkimies -animaatiosarjan toisessa jaksossa Interactions. Hahmon äänenä toimi Crispin Freeman.
Alun perin Maxwell Dillon oli sähköasentaja, joka koki onnettomuuden työskennellessään tohtori Curt Connorsin työpaikalla. Hänen porakoneensa lojui vaarallisesti viallisten sähköjohtojen keskellä ja huolimattomuutensä myötä Dillon yritti ottaa porakoneen paljain käsin. Tämän seurauksena hän sai sähköiskun ja paiskautui suuren sähköankeriasaltaan kylkeen, joka hajottuaan altisti Dillonin ankeriaiden sähköiskuille. Kaiken tämän jälkeen hän kuitenkin selvisi sairaalassa, jossa Dillon joutui käyttämään erikoisasua. Hänen kehostaan oli tullut epävakaata ja elävää sähköä. Kaikki kuitenkin kääntyi huonompaan suuntaan, kun Dillon tuskastuu elämäänsä ja syyttää siitä tohtori Connorsia. Hänen tuskansa vain lisääntyvät, kun Hämähäkkimies ryhtyy Dillonin itsensä mielestä häiritsemään häntä. Kaiken tämän seurauksena Dillon ottaa nimekseen Elektro. Taistelu Hämähäkkimiehen kanssa päättyy lopulta siihen, kun Elektro lentää vesialtaaseen ja menettää tajunsa.
Elektro tekee toisen esiintymisensä jaksossa Group Therapy (suom. Ryhmäterapiaa), kun hänet vapautetaan Ravencroftin sairashuoneelta. Tuona aikana Elektro oli pitkään kirjeenvaihtajana vankilassa olleen Tohtori Mustekalan kanssa, joka lupasi parantaa hänet tilastaan mikäli tämä tekisi yhteistyötä Tri. Mustekalan kanssa. Elektro oli mukana vapauttamassa Mustekalaa ja hänen värväämiään rikollisia vankilasta, jotta he saisivat kostonsa Hämähäkkimiehelle. Kaikki kuusi superrikollista kuitenkin pitkän taistelun päätteeksi hävisivät symbiootin hallitsemalle Hämähäkkimiehelle.
Elektro muissa medioissa > Elokuvat

Elektro esiintyy vuoden 2014 elokuvassa The Amazing Spider-Man 2. Siinä Hämähäkkimies pelastaa Max Dillonin taksilta, joka oli lentämässä Maxin päälle. Myöhemmin Oscorpissa Max huomaa sähköankeriastankin olevan rikki, joten hän menee korjaamaan sen. Virrankatkaisun epäonnistuttua Max laittaa kaapelin paikalleen. Lopulta Max saa sähköiskun ja putoaa sähköankeriastankkiin. Hän alkaa kutsua itseään "Elektroksi". Lopulta hän alkaa vihata Hämähäkkimiestä. Hän liittoutui Harry Osbornin kanssa, mutta ylikuormittuu ja kuolee Gwen Stacyn käännettyä sähkövirrat takaisin häntä kohti.
Foxx palasi näyttelemään The Amazing Spider-Man -elokuvien versiota Max Dillonista / Elektrosta Marvel Cinematic Universen elokuvassa Spider-Man: No Way Home (2021), jossa Stephen Strangen yritys pyyhkiä Kof-Kolin riimuilla langetettavalla muistiloitsulla pois Mysterion ihmiskunnalle paljastama tieto siitä, että Peter Parker on Hämähäkkimies, rikkookin multiversumin rajat ja tuo Elektron Marvel Cinematic Universeen hänen kuolemaansa edeltäneestä hetkestä. Elektro onnistuu saamaan itselleen vakaammaan kehon, jossa hänen manipuloimansa sähkö näkyy sinisen sijasta keltaisena. Peter kohtaa Elektron metsässä, missä toisesta universumista tullut Hiekkamies auttaa häntä saamaan Elektron kiinni. Elektro tuntee olonsa paremmaksi uudessa universumissa kuin sieltä mistä tuli, ja Vihreä Menninkäinen onnistuukin taivuttelemaan hänet keskeyttämään Peterin yrityksen poistaa kaikki sähköisyys hänestä. Elektro varastaa yhden Stark-yhtiöiden kaarireaktoreista tullakseen entistä voimakkaammaksi. Peter sekä kaksi muuta Peterin varianttia (joista toinen on Elektron omasta universumista) suunnittelevat uuden parannuskeinon Elektrolle, ja taistelevat roistoja vastaan Otto Octaviuksen avulla, joka käyttää parannuskeinoa Elektroon. Entiselleen palautunut Dillon vakuuttuu myös siitä, ettei hänen oman universuminsa Hämähäkkimies pitänyt häntä mitättömänä, niin kuin monet muut ihmiset. Lopulta Strange korjaa loitsun ja palauttaa roistot omiin universumeihinsa.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1967 | Tom Harvey | Hämähäkkimies |  |  |
| 1981 | Allan Melvin | Spider-Man and His Amazing Friends |  |  |
| 1997 | Phil Proctor | Hämähäkkimies |  |  |
| 2001 | Scott McNeil | Hämähäkkimies |  |  |
| 2001 | Dee Bradley Baker |  |  | Spider-Man 2: Enter Electro |
| 2003 | Ethan Embry | Hämähäkkimies |  |  |
| 2005 | James Arnold Taylor |  |  | Ultimate Spider-Man |
| 2007 | David Kaye |  |  | Spider-Man: Friend or Foe |
| 2008–2009 | Crispin Freeman | Hämmästyttävä Hämähäkkimies |  |  |
| 2008 | Liam O’Brien |  |  | Spider-Man: Web of Shadows |
| 2014 2021 | Jamie Foxx |  | The Amazing Spider-Man 2 Spider-Man: No Way Home |  |
| 2018 | Josh Keaton |  |  | Spider-Man |
Aiheesta muualla

Elektro Marvelin virallisilla sivuilla (englanniksi)
Elektro Hämähäkkimiehen animaatiosarjassa
Elektro vuoden 2003 animaatiosarjassa
Elektro Hämmästyttävässä Hämähäkkimiehessä
Frans Oskar Durchman

| Frans Oskar Durchman |
| --- | --- |

Henkilötiedot
Syntynyt: 13. helmikuuta 1813 Kuivaniemi, Suomi
Kuollut: 27. maaliskuuta 1880 (67 vuotta) Vöyri, Suomi
Ammatti:  pappi, valtiopäivämies
Vanhemmat:  Gustaf Durchman ja Brita Maria Sarelius
Siviilisääty:  naimisissa
Puoliso:  vuodesta 1838 Evelina Augusta Bergroth (k. 1850) ja vuodesta 1850 Vendla Margareta Hällfors (k. 1896)
Frans Oskar Durchman (13. helmikuuta 1813 Kuivaniemi – 27. maaliskuuta 1880 Vöyri) oli suomalainen pappi, myöhemmän herännäisliikkeen johtohenkilöitä, ja valtiopäivämies.
Durchmanin vanhemmat olivat kappalainen Gustaf Durchman ja Brita Maria Sarelius ja puolisot vuodesta 1838 Evelina Augusta Bergroth (k. 1850) ja vuodesta 1850 Vendla Margareta Hällfors (k. 1896). Durchman tuli ylioppilaaksi 1831 ja vihittiin papiksi 1835, varapastorin arvon hän sai 1854 ja rovastin arvon 1862. Durchman toimi pappina Kalajoella, Ylihärmässä, Ullavassa, Isossakyrössä ja Munsalassa. Hänet oli 1842 pidätetty virantoimituksesta puoleksi vuodeksi luvattomien hartauskokousten pitämisen takia. Isonkyrön pitäjänapulainen Durchmanista tuli 1842 ja vt. kirkkoherrana hän toimi 1846–1848 ja 1854–1856. Koivulahden kirkkoherraksi Durchman tuli 1858 ja Iin kirkkoherraksi 1867, astuen virkaan 1869. Vöyrin kirkkoherra hänestä tuli 1875. Durchman oli pappissäädyssä edustaja valtiopäivillä 1872.   Hän suomensi yhdessä A. W. Ingmanin kanssa Lutherin postillan (1848–1851).
Flubot

FluBot on kehittynyt SMS-virus, erityisesti pankkitroijalainen, jolla on maailmanlaajuinen ulottuvuus ja jonka tarkoituksena on varastaa yksityisiä tietoja Android-älypuhelimista. Toisin kuin monet haittaohjelmat, FluBot on osoittautunut poikkeuksellisen kestäväksi, ja se on tullut aaltoina tai "kampanjoina" jokaisen uudelleensuunnittelun yhteydessä. Se naamioituu harmittomiksi viesteiksi, kuten vastaamattomiksi puheluiksi ja toimituksiksi, ja pyytää vastaanottajaa napsauttamaan linkkejä, jotka lataavat vakoiluohjelmia. Eräs muunnelma, TeaBot, on soluttautunut virallisiin sovelluskauppoihin, kuten Google Play Storeen, QR-koodinlukijan varjolla.
Australian kilpailu- ja kuluttajakomission Scamwatchille raportoitiin Australiassa 16 000 ilmoitusta FluBotista kahdeksan viikon aikana vuonna 2021. Samana vuonna Seven News -lehti raportoi 211 miljoonan dollarin tappioista FluBot-huijaajille. Lehti kehotti poistamaan viestit välittömästi. Vaikka FluBot-ilmoitukset keskittyvät ensisijaisesti Australiaan ja Uuteen-Seelantiin, huijaus on kohdistunut myös Euroopan maihin, kuten Saksaan ja Puolaan, vuoden 2022 kampanjoissa.
Folkbladet

Folkbladet on useiden sanomalehtien nimi:
Folkbladet (Västerbotten), Uumaja
Folkbladet (Östergötland), Norrköping
Folkbladet för Västmanland (1959–1966), Västerås
Folkbladet Jönköping (1992–2010), Jönköping
Svenska folkbladet (1905–1918), Göteborg
Svenska folkbladet för folk och kyrka (1952–1958), Göteborg
Österbottens Folkblad, myöhemmin Folkbladet (1908–1923), Vaasa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Folkbladet”, voi hakea sivunnimihaulla, laajalla sivunnimihaulla tai tekstihaulla.
First Canadian Place

First Canadian Place.
First Canadian Place on pilvenpiirtäjä Torontossa, Ontarion provinsissa, Kanadassa, ja se on Kanadan korkein rakennus. Toimistokäytössä oleva rakennus valmistui vuonna 1976, ja sen rakennusmateriaalina toimii teräs. Sen katto yltää 298,1 metriin, kun taas korkeus antennin kanssa on 355 metriä. Kerroksia siinä on yhteensä 72. Pilvenpiirtäjän suunnittelusta vastasi arkkitehtitoimisto Bregman + Hamann Architects. Rakennus on saanut energiaystävällisyydestään kultaisen LEED-sertifikaatin.
Aiheesta muualla

Kuvia tai muita tiedostoja aiheesta First Canadian Place Wikimedia Commonsissa
Viralliset sivut (Arkistoitu – Internet Archive)
First Canadian Place Emporis.com-sivustolla
Ferrari Virtual Academy

| Ferrari Virtual Academy |
| --- | --- |


Kehittäjä:  Kunos Simulazioni
Jakelija:  Kunos Simulazioni
Julkaistu:  9. syyskuuta 2010
Lajityyppi:  simulaatiopeli, ajopeli
Pelimuoto:  yksinpeli
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Ferrari Virtual Academy (tai FVA) on italialaisen Kunos Simulazionin kehittämä ajopeli, joka julkaistiin Microsoft Windows -alustalle 9. syyskuuta 2010. Pelissä pelattava on vuoden 2010 Ferrari F10 ja vuoden 2011 Ferrari 150° Italia Formula 1 -autot sekä Ferrari 458 -urheiluauto.
FVA:ssa ajettavina ratoina ovat laserkeilaus-menetelmällä tehdyt Fiorano, Mugello ja Nürburgring.
Tarvittavat palvelimet on suljettu.
Ensimmäisessä julkaisuversiossa olivat mukana vain Ferrari F10 ja Fioranon rata.
Aiheesta muualla

Viralliset kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ferrari Virtual Academy
Käännös suomeksi